Úradný vestník L 247 , 23/08/1989 S. 0034 - 0042

Fínske špeciálne vydanie: Kapitola 3 Zväzok 30 S. 0108

Švédske špeciálne vydanie: Kapitola 3 Zväzok 30 S. 0108



Rozhodnutie Komisie z 18. júla 1989 stanovujúce osvedčenia pre hybridnéplemenné ošípané, ich spermu, vaječné bunky a embryá (89/506/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 88/661/EHS z 19. decembra 1988 o zootechnických normách uplatniteľných na plemenné ošípané [1] a najmä na jej články 9 a 10 (1), piatu zarážku, keďže je potrebné stanoviť dátum, ktorý sa musí uviesť na osvedčení; keďže z praktických dôvodov je potrebné ustanoviť vzor osvedčenia a podmienky, podľa ktorých sa môžu zapisovať údaje do dokladu sprevádzajúceho hybridné plemenné ošípané, ich spermu, vaječné bunky a embryá; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 V osvedčení pre hybridnéplemenné ošípané sa musia uviesť nasledujúce údaje: - orgán, ktorý doklad vydáva, - číslo zápisu v registri, - dátum vydania, - spôsob identifikácie, - identifikácia, - dátum narodenia, - genotyp, línia, - pohlavie, - meno a adresa chovateľa, - meno a adresa majiteľa. Článok 2 1. Údaje ustanovené v článku 1 sa môžu uvádzať: a) vo forme osvedčenia, ktoré sa zhoduje so vzorom v prílohe I; b) v dokladoch sprevádzajúcich hybridnú plemennú ošípanú. V takom prípade kompetentné orgány musia potvrdiť, že údaje ustanovené v článku 1 sú uvedené v týchto dokladoch, a to nasledujúcou formuláciou: "Podpísaný týmto potvrdzuje, že tieto doklady obsahujú údaje uvedené v článku 1 rozhodnutia Komisie 89/506/EHS." 2. Údaje o hybridných plemenných ošípaných rovnakého rodokmeňa sa môžu uviesť na jednom osvedčení alebo dokladoch sprevádzajúcich zásielku zvierat toho istého pôvodu a na to isté miesto určenia. Vzor osvedčenia uvedený v prílohe I bude v takom prípade náležite upravený. Článok 3 V osvedčení pre spermu hybridných plemenných ošípaných sa musia uviesť nasledujúce údaje: - všetky údaje vymenované v článku 1 týkajúce sa kanca, ktorý spermu poskytuje, - informácie umožňujúce identifikáciu spermy, dátum jej odberu a názvy a adresy stredísk na odber spermy a príjemcu. Článok 4 Údaje ustanovené v článku 3 sa môžu uvádzať: 1. vo forme osvedčenia, ktoré sa zhoduje so vzorom v prílohe II; 2. v dokladoch sprevádzajúcich spermu hybridnej plemennej ošípanej. V takom prípade kompetentné orgány musia potvrdiť, že údaje ustanovené v článku 3 sú uvedené v týchto dokladoch, a to nasledujúcou formuláciou: "Podpísaný týmto potvrdzuje, že tieto doklady obsahujú údaje uvedené v článku 3 rozhodnutia Komisie 89/506/EHS." Článok 5 V osvedčení pre vaječné bunky hybridných plemenných ošípaných sa musia uviesť nasledujúce údaje: - všetky údaje vymenované v článku 1 týkajúce sa prasnice, ktorá poskytuje vaječnú bunku, - informácie umožňujúce identifikáciu spermy, dátum jej odberu a názvy a adresy stredísk na odber spermy a príjemcu. Ak je v jednej dávke viac ako jedna vaječná bunka, musí sa to jasne uviesť a okrem toho všetky vaječné bunky musia mať ten istý pôvod. Článok 6 Údaje ustanovené v článku 5 sa môžu uvádzať: 1. vo forme osvedčenia, ktoré sa zhoduje so vzorom v prílohe III; 2. v dokladoch sprevádzajúcich vaječnú bunku hybridnej plemennej ošípanej. V takom prípade kompetentné orgány musia potvrdiť, že údaje ustanovené v článku 5 sú uvedené v týchto dokladoch, a to nasledujúcou formuláciou: "Podpísaný týmto potvrdzuje, že tieto doklady obsahujú údaje uvedené v článku 5 rozhodnutia Komisie 89/506/EHS." Článok 7 V osvedčení pre embryá hybridných plemenných ošípaných sa musia uviesť nasledujúce údaje: - všetky údaje vymenované v článku 1 týkajúce sa prasnice a kanca, - informácie umožňujúce identifikáciu embryí, dátum inseminácie alebo oplodnenia, dátum odberu a názvy a adresy stredísk na odber embryí a príjemcu. Ak je v jednej dávke viac ako jedno embryo, musí sa to jasne uviesť a okrem toho všetky embryá musia mať ten istý pôvod. Článok 8 Údaje ustanovené v článku 7 sa môžu uvádzať: 1. vo forme osvedčenia, ktoré sa zhoduje so vzorom v prílohe IV; 2. v dokladoch sprevádzajúcich embryá hybridnej plemennej ošípanej. V takom prípade kompetentné orgány musia potvrdiť, že údaje ustanovené v článku 7 sú uvedené v týchto dokladoch, a to nasledujúcou formuláciou: "Podpísaný týmto potvrdzuje, že tieto doklady obsahujú údaje uvedené v článku 7 rozhodnutia Komisie 89/506/EHS." Článok 9 Toto rozhodnutie je adresované členským štátom. V Bruseli 18. júla 1989 Za Komisiu Ray Mac Sharry člen Komisie [1] Ú. v. ES L 382, 31.12.1988, s. 36. -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II +++++ TIFF +++++ +++++ TIFF +++++ -------------------------------------------------- PRÍLOHA III +++++ TIFF +++++ +++++ TIFF +++++ -------------------------------------------------- PRÍLOHA IV +++++ TIFF +++++ +++++ TIFF +++++ --------------------------------------------------